# Yourope

Yourope és una xarxa europea de festivals de música, fundada el novembre de 1998 a Londres. Els seus dos objectius principals són la promoció de salut i seguretat per a les treballadors i el públic i la cura del medi ambient. L'organització està finançada en part per la Comissió Europea. El 2021, la xarxa aplegava cent vuit festivals en vint-i-sis països.
El 2020, quan la pandèmia de Covid va comportar la cancel·lació de tots els festivals, els promotors aplegats a Yourope van llançar la campanya «Salvar l'estiu» (Save the summer) per cercar vies que asseguressin la supervivència de la música en directe tot garantint la seguretat i salut dels espectadors. El maig de 2021, l'organització va transferir la seva seu, de la ciutat suïssa de Sankt Gallen cap a Bonn, a Alemanya, dintre d'un profund procés de reorganització. A la ciutat de Bonn ha creat una Xarxa de competències dels oficis de l'organització de grans esdeveniments i així pot aprofitar la sinergia, entre d'altres, amb el Schmidts Bonn Promotion Department i el Centre internacional de formació per a la seguretat d'esdeveniments IBIT.
Yourope ha reeixit augmentant el seu poder, tant a nivell governamental com dins del sector, en protegir els interessos dels festivals en l'àmbit legal i en centrar-se en aspectes rellevants com l'intercanvi d'informació sobre màrqueting i patrocinadors, contractes, riders tècnics i drets sobre audiovisuals, entre d'altres.
Atorga el guardó Yourope's Clean'n'Green Award («premi Yourope net i verd»), que valora el conjunt d’accions destinades a reduir l’impacte ambiental. El 2009, el premi fou atorgat al Festival Internacional de Benicàssim.

## Referències

* ↑ Yeoman, Ian (ed.); et alii. The future of events and festivals (en anglès). Londres: Routledge, 2015, p. 130. ISBN 978-1-135-93910-6.
* 1 2 Jones, Meegan. Sustainable event management: a practical guide [Gestió sostenible d'esdeveniments: un guia pràctic]. 3a edició, 2018. ISBN 978-1-315-43970-9.
* ↑ Bernstein, Arthur. The global music industry : three perspectives (en anglès). Nova York: Routledge, 2007, p. 156. ISBN 978-1-135-92247-4.
* 1 2 3 Schwenger, Dietmar «Restrukturierter Yourope-Verband zieht nach Bonn» (en alemany). Musikwoche, 07-05-2021.
* ↑ Per una llista dels membres vegeu: «Festival Members» (en anglès). Yourope. [Consulta: 15 juny 2022].
* ↑ Bianciotto, Jordi «Alerta vermella en la música en directe». El Periódico, 19-03-2020.
* ↑ Emmers, Kevin R. «Bündnis Solutions for Festivals will Open Airs möglich machen» (en alemany). Frontstage Magazine, 07-12-2020. Arxivat de l'original el 28 de setembre 2022 [Consulta: 15 juny 2022].
* ↑ «Yourope zieht nach Bonn» (en alemany). Ajuntament de Bonn. [Consulta: 15 juny 2022].
* ↑ «Internationales Bildungs- und Trainingszentrum für Veranstaltungssicherheit (IBIT) -» (en alemany). Wiki.Sicherheitsforschung.NRW. Universitat de Bonn, 06-09-2020. [Consulta: 15 juny 2022].
* ↑ «Primaverapro 2012». Generalitat de Catalunya, 2012. [Consulta: 15 juny 2022].
* ↑ Tena, Fèlix «Gener en estiu per efecte del FIB». Valencia Plaza, 20-07-2017.

## Enllaços externs

* Yourope - Lloc web oficial
* Jacobi, Johannes. «Europäische Festivals vereint für eine bessere Zukunft - Christof Huber im Interview über Yourope [Els festivals europeus s'han federat per un avenir millor - intervista amb Christof Huber sobre Yourope]» (en alemany). Höme Page, 12-11-2020. [Consulta: 15 juny 2022].